James Bond: Povolenie zabíjať

James Bond: Povolenie zabíjať alebo Povolenie zabíjať () je britsko-americký špionážno-akčno-dobrodružný triler z roku 1989, ktorý režíroval John Glen. Ide o v poradí šestnástu oficiálnu bondovku v ktorej hlavnú úlohu agenta 007 hrá Timothy Dalton po druhýkrát. Ide o prvú oficiálnu bondovku, ktorá nešla podľa knižnej predlohy I. Fleminga.

 Dej 
Bondovi (Timothy Dalton) a jeho priateľovi zo CIA Felixovi Leiterovi (David Hedison) sa podarilo zatknúť juhoamerického obchodníka s drogami Franza Sancheza (Robert Davi). Po jeho úteku z vyšetrovacej väzby sa však úspech zmenil skôr na desivý sen. Sanchez a jeho gang sa kruto pomstili; Leitera pohodili žralokom a nevestu zavraždili. M nechcel pripustiť osobnú pomstu krviprelitia a Bondovi odobral povolenie zabíjať, ten však rozkaz ignoroval a vydal sa za Sanchezom na vlastnú päsť. Pri infiltrovaní do gangu sa zoznámil i s Lupe Lamor (Talisa Soto), Sanchezovým dievčaťom a neskôr aj agentkou CIA Pam Bouvier (Carey Lowell).

 Fakty a zaujímavosti 
 Natáčalo sa v Mexiku, USA, na Floride v Estudios Churubusco v Mexiku.
 Po množstve kritiky sa film v tom čase považoval za dosť premárnený.
 Toto bol posledný film, na ktorom Maurice Binder navrhol / nakrútil hlavnú titulkovú sekvenciu.Zomrel totiž v roku 1991.
 Nakoľko film nešiel podľa románu, tak isté scény boli však inšpirované z iných Flemingových kníh.
 Po tomto filme mal Dalton hrať aj vo svojej tretej bondove The Property of a Lady (1991) čo sa ale nestalo.

 Postavy 
 Franz Sanchez: od svojich podriadených vyžadoval absolútnu oddanosť a spoľahlivosť, a štedro im za ňu platil. Aj keď vystupoval sebavedome, vždy keď mu niekto odporoval, prepadal návalom vražednej zúrivosti až agresivite. Bond ale chytrácky hral hral na jeho hlboko zakorenený strach zo zrady.
 Pam Bouvier: bývalá pilotka CIA, ktorá ako posledná videla Sancheza živého, a preto bola v smrteľnom nebezpečenstve. Vďaka jej zručnému zaobchádzaniu s brokovnicou a pilotnému umeniu bola Bondovou nenahraditeľnou pomocníčkou v jeho vojne so Sanchezom a jeho bandou.
 Lupe Lamora: vášnivá Sanchezova priateľka, ktorá mala už dosť jeho zúrivej žiarlivosti i jeho odporného leguána. Dala prednosť Bondovi a pomohla mu preniknúť do milencovho gangu.
 Milton Krest: vlastník námornej výskumnej spoločnosti, ktorá poskytovala pre pašovanie drog do USA nevyhnutné krytie a plavidlá. Sanchez však tomuto ošúchanému a mazanému mužovi veľa neveril.
 Dario: sadistický, desný, hrôzu naháňajúci muž, ktorého vychovala ulica. Spolu s Perezom a Braunom bol jedným zo Sanchezových osobných strážcov. Vraždou Delly Leiter preukázal, že mu veľmi záleží na spôsoboch.
 Truman-Lodge: tento detsky vyzerajúci krásavec dozeral na Sanchezove financie, ale svojou nervozitou mu išiel na nervy.
 Joe Butcher: úlisný a trochu naivný televízny kazateľ, používal svoje vysielanie na odovzdávanie šifrovaných správ o pohybe cien drog na trhu. V jeho Aztékom meditačnom centre boli umiestnené v skutočnosti laboratória a celá fabrika s drogami.
 Killifer: Sanchezov útek zorganizoval za úplatok dvoch miliónov dolárov vierolomný kolega Killifer. Bond ho neskôr i s peniazmi hodil tým istým žralokom, ktoré mali na svedomí Leitera.

 Galéria 

 Poznámky 

 Referencie 

 Iné projekty 

 Externé odkazy 
 James Bond: Povolenie zabíjať na oficiálnej stránke 




 James Bond: Povolenie zabíjať v MGM 
 James Bond: Povolenie zabíjať v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1989
Kategória:Britské filmy
Kategória:Filmy USA